CELEX: 22005D0024
Language: sk
Date: 2005-02-08 00:00:00
Title: Rozhodnutie Spoločného výboru EHP č. 24/2005 z 8. februára 2005, ktorým sa mení a dopĺňa rokovací poriadok Spoločného výboru EHP

23.6.2005   
            
            
               SK
            
            
               Úradný vestník Európskej únie
            
            
               L 161/54
            
         ROZHODNUTIE SPOLOČNÉHO VÝBORU EHP
   č. 24/2005
   z 8. februára 2005,
   ktorým sa mení a dopĺňa rokovací poriadok Spoločného výboru EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 92 ods. 3,
   keďže:
   
               (1)
            
            
               Rokovací poriadok Spoločného výboru EHP bol prijatý rozhodnutím Spoločného výboru EHP č. 1/94 z 8. februára 1994 (1).
            
         
               (2)
            
            
               Na základe Aktu o podmienkach pristúpenia Fínskej republiky, Rakúskej republiky, a Švédskeho kráľovstva a úprav zmlúv, na ktorých je založená Európska únia (2), znenia aktov ES, ktoré sa majú začleniť do príloh k dohode, sa vyhotovujú Európskou úniou vo fínskom a švédskom jazyku a rozhodnutia Spoločného výboru EHP, ktorými sa menia a dopĺňajú prílohy alebo protokoly k dohode, vo fínskom a švédskom jazyku, sa uverejňujú v oddiele EHP Úradného vestníka Európskej únie.
            
         
               (3)
            
            
               Od nadobudnutia platnosti Zmluvy z Nice (3) je Úradný vestník Európskych spoločenstiev známy ako Úradný vestník Európskej únie.
            
         
               (4)
            
            
               Na základe Dohody o účasti Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore („Dohoda o rozšírení EHP“) (4), ktorá bola podpísaná 14. októbra 2003 v Luxemburgu, je potrebné zodpovedajúcim spôsobom upraviť zoznam jazykov dohody.
            
         
               (5)
            
            
               Vzhľadom na to, že Dohoda o rozšírení EHS ešte nenadobudla platnosť, ale je predbežne uplatniteľná, toto rozhodnutie sa bude pred nadobudnutím platnosti Dohody o rozšírení EHP takisto uplatňovať predbežne,
            
         ROZHODOL TAKTO:
   Článok 1
   
               1.
            
            
               Znenie článku 6 ods. 2 sa nahrádza týmto:
            
         
      „Znenia aktov ES, ktoré sa majú začleniť do príloh k dohode v súlade s článkom 102 ods. 1 sú v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom a talianskom jazyku rovnako autentické tak, ako sú uverejnené v Úradnom vestníku Európskej únie. Vyhotovujú sa v islandskom a nórskom jazyku a Spoločný výbor EHP ich overuje spolu s príslušnými rozhodnutiami uvedenými v odseku 1.“
   
   
               2.
            
            
               Znenie článku 11 ods. 1 sa nahrádza týmto:
            
         
      „Rozhodnutia Spoločného výboru EHP, ktorými sa menia a dopĺňajú prílohy alebo protokoly k dohode, sa v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom a talianskom jazyku uverejňujú v oddiele EHP Úradného vestníka Európskej únie a v islandskom a nórskom jazyku v dodatku EHP k Úradnému vestníku Európskej únie.“
   
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
   
      V Bruseli 8. februára 2005
      
         
            Za Spoločný výbor EHP
         
         
            Predseda
         
         Richard WRIGHT
      
   
   
      (1)  Ú. v. ES L 85, 30.3.1994, s. 60.
   
      (2)  Ú. v. ES C 241, 29.8.1994, s. 21, zmenené a doplnené Ú. v. ES L 1, 1.1.1995, s. 1.
   
      (3)  Ú. v. ES C 80, 10.3.2001, s. 26.
   
      (4)  Ú. v. EÚ L 130, 29.4.2004, s. 3.